A herceg hűvös, a porosz szellem szerinti katonás légkörben nevelkedett, amit nagyban fokozott a német uralkodó fiaival szemben tanúsított nagybani szigora. A királyi család hagyományainak megfelelően már a hercegek oktatása is a tőlük elvárt katonai pályát hivatott megalapozni és előrevetíteni. Ennek megfelelően valamennyi herceg a plöni "Pinzenhaus"ban végezte el gimnáziumi tanulmányait. 1911-ben, a középiskola befejezése után a szülői terveknek eleget téve Joakim porosz herceg csatlakozott a hadsereghez, ahol először is a testőrséghez került. Az első világháború alatt helyezték át a hesseni huszárezred kapitányi posztjába, s ebben a minőségében vett részt az első mazuri tavaki csatában, ahol súlyos lőtt sérülést szerzett. Az 1916-ban kitörő ír húsvéti felkelés alatt néhányan a lázadó ír vezetők közül a független Írország élére Joakim porosz herceget szerették volna meghívni királynak; a tervnek valójában nem volt realitása. Az 1917-es oroszországi forradalmak hatására kikiáltott grúz függetlenség után sokan – többek között Friedrich Werner von der Schulenburg német diplomata és a grúz royalisták – a herceget vélték a legalkalmasabb jelöltnek a grúz trónra és a grúz királyi címre.